אורי קובו

אוֹרי קוֹבּוֹ (נולד ב־24 באפריל 1997) הוא שחמטאי ישראלי בדרגת רב־אמן. מצעירי רבי־האמנים בישראל והירושלמי הראשון שהשיג דרגה זו. לשעבר סגן אלוף ישראל עד גיל 20.

ביוגרפיה

בנם של גיל וליאורה קובו.

משנת 2013 קובו משחק בליגה הלאומית בשורות מועדון הפועל פתח תקווה. 

קובו מתגורר בירושלים והוא בוגר התיכון ליד האוניברסיטה. יש לו שני אחים.

הישגים בולטים 
 2011 - זכה בסגנות אליפות מועדון השחמט הירושלמי, ירושחמט, לאחר שצבר 7.5 נקודות מ-9 אפשריות.
 2012 - זכה במקום ראשון באליפות ישראל עד גיל 16, שנערכה בפתח תקווה, לאחר שצבר 7 נקודות מ-9 אפשריות.
 2013 - זכה במקום ראשון באליפות ישראל עד גיל 16, שנערכה בפתח תקווה, לאחר שצבר 8 נקודות מ-9 אפשריות.
 2013 - סיים במקום רביעי באליפות אירופה עד גיל 16, שנערכה במונטנגרו, לאחר שצבר 7 נקודות מ-9 אפשריות.
 2014 - זכה במקום ראשון באליפות ישראל עד גיל 18, שנערכה באלקנה, לאחר שצבר 7.5 נקודות מ-9 אפשריות.
 2015 - זכה לציון שלישי ואחרון לדרגת אמן בינלאומי באליפות אירופה בשחמט, לאחר שצבר 5.5 נקודות מ-11 אפשריות.
 2015 - היה שותף לזכייתה של ישראל בסגנות אליפות אירופה עד גיל 18 לקבוצות שנערכה בפולין. קובו צבר בלוח השלישי 3.5 נקודות מ-7 אפשריות.
 2016 - זכה בסגנות "תחרות הכתר" במריאנסקה לאזנה, צ'כיה לאחר שצבר 6.5 נקודות מ-9 אפשריות. הישגו זה זיכה את קובו בציון ראשון לדרגת רב-אמן.
 2017 - נמנה עם מצטייניה הליגה הלאומית, לאחר שצבר 5.5 מ-7 נקודות אפשריות. ניצח, בין היתר, את רב-אמן אמיל סוטובסקי, מבכירי שחמטאי ישראל.
 2017 - זכה בסגנות אליפות ישראל עד גיל 20, לאחר שצבר 5 נקודות מ-7 אפשריות.
 2018 - חלק מקום ראשון בתחרות "אתגר סטוקהולם" לאחר שצבר 6.5 נקודות מ-9 אפשריות.
 2023 - השתתף בגביע העולם בשחמט שם הודח בסיבוב הראשון לאחר הפסד 0.5-1.5 ליריב אוסטרי.

מבחר תחרויות בהן השתתף
 המכביה ה-19 ב-2013
 אליפות אירופה בשחמט 2015
 אליפות ישראל בשחמט 2016

קישורים חיצוניים

הערות שוליים

ירושלים: אישים
בוגרי התיכון ליד האוניברסיטה
רבי-אמנים ישראלים
ישראלים שנולדו ב-1997